**Ш.Амонашвилидің «Күлкім менің қайдасың?» еңбегіне пікір.**

 Шалва Александрович Амонашвили 1931 жылы 8 наурыз Тбилисиде дүниеге келген. Қазіргі кезде МГПУ психология ғылымының докторы. Адамгершілік педагогика түсінігін қалыптастырушы. Оқушыны тұлға ретінде қарау, авторитарлыққа қарсы. Баланы сүю, түсіну, баланы толықтырып отыру мұғалімге заң деп есептейді. Амонашвили мұғалімнің принципі:

-оқушыны тұлға ретінде сыйлау;

-баланың қалыптасу кезінде шыдамды болу;

-баланың мүмкіндігіне сену;

-өз мүмкіндігіне сену;

-баланың дамуына талпынысы, еркіндікке, ер жетуге талпынысын түсіну;

 Күлкімен өмір сүретін кім,

 Балаларды кім күлімсіретеді,

 Күлімсіретіп отырып, мәселені шешеді,

 Кімнің күлімсіреуі дана адамның сәулесі,

 Ол, күн сияқты, бәрін жылы ұстайды,

 Бұл күлкі зұлымдықты жеңеді,

 Бұл ұлы құпияны біледі!

 Күлкінің мәні - Жаратушының қуанышы-деп автор шығармасын ақын Марианна Озолиняның күлкі туралы қысқаша өлеңінен бастайды. Бұл шығарманы оқығанда мен алдымен мүлдем түсінбедім, кейінгі сәтте осы заманның тарихында шынайы тәрбиенің жатқанын, бұл қысқа өлеңнің мазмұнында үлкен өмір мәні жатыр деп түсіндім. Күліп жүріп өмір сүрген, күліп отырып сәбиін құндақтаған, мәселелерді күлімсіреп жүріп шешкен, барлығын күн нұрындай сәулелендіретіндігін, адам баласы бәрін жеңе алатынын, адамзат деген ұлы атқа лайықты болатынын осы өлең жолдарынан көрсете білген. Мұғалім үшін тәжірибеден асқан ештеңе жоқ. Автор күлкіге өте үлкен сезімталдықпен мейірімділікпен қарайды.

 Амонашвили мұғалімдерге арналған бұл еңбегінде өзінің педагогикалық әрекеттерінің, ең кішкентай мектеп оқушыларының тұлға болып қалыптасуын зерттеу нәтижелерін сипаттап жазады. «Менің балалармен тәжірибе жұмыстарым, мектептегі қызықты да қуанышты күндерді ұйымдастырудағы ғылыми ізденістерім, эксперименттік сыныптың көптеген мұғалімдерімен өткізілген көп уақыт менде білім беру мен тәрбиелеуде ізгілік, оңтайлы бастаулардан туындайтын кейбір педагогикалық пікірлер қалыптасты» - деп Ш.Амонашвили алғы сөзінде жазады. Сонымен қатар Амонашвили Ян Амос Коменский мен Константин Дмитриевич Ушинскийдің педагогикалық ғылымдарынан жасырын бір ғылымның жатқанын таптым дейді. Педагогикадағы барлық оқулықтарды қолыңызда ұстаңыз және олардағы «күлімсіреу» сөзін іздеңіз.Оларды таба аласыз ба әлде жоқ па? Педагогикалық және психологиялық сөздіктерді іздесеңіз де оларды таппадыңыз ба? Мен сондай-ақ педагогикалық оқулықтарда сөздіктерді, энциклопедияларда «күлімсіреуді» іздеп жүрмін, бірақ мен оларды таба алмадым дейді. Жүректен шыққан күлкі өмірді өзгертіп, оны көрікті ете түседі. «Шынайы күлкі руханилық сыйы. Ол рухани жомарттық пен және өзін -өзі құрбан етумен байланысты. Өзіңе қиын болып тұрса да, біреулер үшін күлімсіре. Міне осы құрбандық күлкісі»-деп, әрі қарай автор күлкіні кең мағынада қарастырады.

 Баланың қасиеті туралы педагог былай дейді: «Дүниені қараңғылық басып,үлкендерді мұң шалған кез еді.Адамзаттың қабақтары бір ашылмайды. Сонда жаратушы ойлаған екен,мен оларға періште жіберіп,періштемен бірге жарық күлкі жіберейін. Періште сол сәби болып шығады.Содан періштеге жаратушы былай дейді: «Адамзатқа жарық күлкі алып бар,ол күлкі адамзатты бақытты қылады,қабақтарынан нұр шашыла бастайды, мұң шалмайды... бірақ», сәби адамзатқа тап болады, жаратушының соңғы сөзін естімей қалады.Содан сәби қарны ашқаннан емес, жаратушының сонғы сөзін тыңдай алмағаннан жылайды. Содан адамзат сәбидің әкелген жарық күлкісіне шыдай алмай көздерін жабады екен, анасы сәбиге жылы қарап отырады, қалған адамзаттарда күлуді үйреніп,қараңғылық жайлы ұмытады.

 Мұғалім жүрекпен күле білсе ғана мұғалім. Мұғалімнің жүзінде күлкі болмаса ол оқушылардың жарығын сөндіреді, күлкісі жоқ мұғалімдер оқушылар арасындағы бейтаныс адам болып қала береді дейді. Бала өзіне емес өзгелерге күлімсірейді, гүлдер де басқаларға шаттық сыйлау үшін өседі, күн де шапағын өзі үшін емес өзгелер үшін шашады, жаңбырдың жауғаны да жер үшін дейді. Әрине біз айналамыздағы адамдарға достарымызға, оқушылар ұстаздарына, жақындарымызға, тіпті табиғаттың өзі де бір- біріне күлімдеп қарап жылуын шаша алатындығын мысалдармен түсіндіре білген. Күлкі бізде жақсы көңіл- күйді тудырады да, кейде тіпті біздің денсаулығымыз бен ауруларды емдейді. Егер күлкі бір- біріне бағытталса, онда бұл зұлымдықтың күші, зиянды ләззаттың энергиясы-күлкі, күлкі, күлкі болып табылады дейді. Шынайы күлімсіреу тек қана жақсы, бірақ ол басқа да зұлымдықтарды көтере алмайды, ол мүмкін емес, және олай болмайды.

 Осы шығарманы оқу барысында ойыма түйгенім. Қазіргі заманда қатыгездік, рухани байлықтардың жойылып жатқан кезі, жаңа технологиялар даму үстінде, қоршаған айналаға қуануды ұмытып қалған кезіміз, өкінішті- ақ. Бірақ та бәрі адамның қолында, бәрін өзгертуге болады, және жақсы жаққа өзгертуге мүмкіндігіміз зор. Баланы бізге алланың берген үлкен сыйы екенін,сол балаларды аялап, әлпештеп,сүйіспеншілікпен жүректеріне нұр ұялату біздің парызымыз екендігі. Мен осы шығарманы оқу барысында өзіме көп мәлімет алдым,өзімнің кемшілік жіберген тұстарымды байқадым. Баланы тек жақсы көріп қана қоймай оларды риясыз,шынайы сүю керек екенін ұқтым. Біз ұстаздар болашағымыз, балаларымызды тәрбиелейтін жандармыз. Сондықтан, бала жүрегіне күнделікті, сағат сайын, минут сайын, секунд сайын күлкі сыйлап, оның жүрегіне мейірім себе білсек,біздің болашағымызды қорғап қалуға ат салысуымыз керек екендігін ұқтым.Өзіме көп мәлімет алдым,өзімнің кемшілік жіберген тұстарымды байқадым.

 Ш. Амонашвили ұстаздарға баланы қаз қалпында сүю,оларды түсіне білу,оларды үнемі жігерлендіріп отыру, болашақ өмірге дайындауға шақырады. Ш.А.Амонашвилидің еңбегін оқып зор шабыт алдым. Оқушыларды ғана емес бүкіл әлемдегі балаларға деген жақсы көру сезімім арта түскендей болды. Оқытуда көп іс-тәжірибе жинадым. Рухани білімім кеңейді. Алдағы білім беру жолында осы қағидаларды ұстанып, ізгілікті болашақ ұрпақты қазір тәрбиелеуде өз үлесімді қосамын деген ойдамын.

 Осы шығарманы оқып, танысқан әрбір адам күлкінің ғажайып қасиетін есіне түсіріп, оның әлемге, жақындарыңызға бақыт сыйлай алатынын түсініп, өзіне көп нәрсе ұғатынына сенімдімін. Біз осы қатыгез әлемді өзгерте аламыз, тек өзіміз бастасақ болғаны, әр бастаған қадамымызды риясыз сүйіспеншілікпен дұрыс- әрекет жасасақ сонда ғана біз нұрлы ұстаз бола аламыз!!